2)

I bilag II foretages følgende ændringer: a) Beskrivelsen af løbenummer 43 affattes således: »Løbenummer 43 — Samlet overdækket areal: angives i ar, hvor afgrøder af type 5 i princippet kan dyrkes: dvs. afgrøde 138, 141 og 156 og også afgrøde 143, 139, 285 og 157 af type 5. Ved »overdækket« forstås væksthuse, permanente drivbænke og opvarmede tunneller, men omfatter ikke uopvarmede plasttunneller, glasklokker eller flytbare drivbænke (se definitionen på afgrøde 138, 141 og 156 i tabel K). Ved »samlet« areal forstås det samlede overdækkede jordareal uanset anvendelsen (derfor inklusive gange). For væksthuse med dyrkning i flere planer tælles grundarealet kun en gang.« b) Beskrivelsen af løbenummer 44 affattes således: »Løbenummer 44 — Areal under strukturfondene: Det skal anføres, om størstedelen af bedriftens udnyttede landbrugsareal ligger i et område, der er omfattet af artikel 5, 6 eller 8 i forordning (EF) nr. 1083/2006. Følgende koder anvendes: 5= Størstedelen af bedriftens udnyttede landbrugsareal ligger ikke i et område, der er omhandlet i artikel 5, 6 eller 8 i Rådets forordning (EF) nr. 1083/2006. 6= Størstedelen af bedriftens udnyttede landbrugsareal ligger i et område under målet »konvergens«, jf. forordning (EF) nr. 1083/2006, særlig artikel 5. 7= Størstedelen af bedriftens udnyttede landbrugsareal ligger i et område under målet »regional konkurrenceevne og beskæftigelse«, jf. forordning (EF) nr. 1083/2006, særlig artikel 6. 8= Størstedelen af bedriftens udnyttede landbrugsareal ligger i et område, der er berettiget til overgangsstøtte, jf. artikel 8 i forordning (EF) nr. 1083/2006.« c) Efter løbenummer 45 indsættes følgende som beskrivelse af løbenummer 46: »Løbenummer 46 — Andre erhvervsmæssige aktiviteter med direkte tilknytning til bedriften: udtrykkes som et procentspænd, der angiver den andel af omsætningen, der stammer fra andre erhvervsmæssige aktiviteter med direkte tilknytning til bedriften, i forhold til bedriftens samlede omsætning. Følgende koder anvendes: 1= ≥ 0 til ≤ 10 % 2= > 10 % til ≤ 50 % 3= > 50 % til < 100 %.« d) Nr. 113 affattes således: »113. Heraf: Det samlede beløb i rubrik 112 opdelt på: 1) Husdyrkategorier (kode 22 til 50, svarende til de respektive rubrikker i tabel D) undtagen tilskud til kvæg i kode 700 nedenfor. 2) Produkter (kode 120 til 314 svarende til rubrikker eller underrubrikker i tabel K) undtagen præmie for proteinafgrøder i kode 600 og betalinger i kode 670 og 680 nedenfor. Betalingerne anføres kun én gang (under den relevante rubrik eller underrubrik) for at undgå dobbelt bogføring. 3) Særlige koder, der er anført i følgende liste: — Kode 600 henviser til præmien for proteinafgrøder, der er baseret på forordning (EF) nr. 73/2009. Dette beløb anføres også i tabel M. — Kode 670 henviser til støtten i henhold til enkeltbetalingsordningen, der er baseret på forordning (EF) nr. 73/2009. Det samlede løb og de nærmere oplysninger anføres også i tabel M. — Kode 680 henviser til støtten i henhold til den generelle arealbetalingsordning, der er baseret på forordning (EF) nr. 73/2009. Det samlede beløb anføres også i tabel M. — Kode 700 henviser til de samlede direkte betalinger under den fælles markedsordning for oksekød, der er baseret på forordning (EF) nr. 73/2009. Det samlede beløb og de nærmere oplysninger anføres også i tabel M. — Kode 800 henviser til betalinger vedrørende miljøvenligt landbrug og dyrevelfærd, der er baseret på forordning (EF) nr. 1698/2005. — Kode 810 henviser til Natura 2000-betalinger, der er baseret på forordning (EF) nr. 1698/2005, og betalinger i forbindelse med direktiv 2000/60/EF. — Kode 820 henviser til betalinger vedrørende naturbetingede ulemper i bjergområder og betalinger i andre områder med ulemper, der er baseret på forordning (EF) nr. 1698/2005. — Kode 830 henviser til støtte, der skal hjælpe landbrugere til at opfylde normerne i EF-lovgivningen, på basis af forordning (EF) nr. 1698/2005. — Kode 835 henviser til støtte til dækning af udgifterne til bedriftsrådgivningstjenester på basis af forordning (EF) nr. 1698/2005. — Kode 840 henviser til støtte til landbrugeres deltagelse i ordninger for fødevarekvalitet på basis af forordning (EF) nr. 1698/2005. — Kode 900 henviser til støtte til første skovrejsning på landbrugsarealer på basis af forordning (EF) nr. 1698/2005. — Kode 910 henviser til anden støtte til skovbrug (Natura 2000-betalinger, betalinger til miljøvenligt skovbrug, genopretning af skovenes potentiel og indførelse af forebyggende foranstaltninger) på basis af forordning (EF) nr. 1698/2005. — Kode 921 henviser til støtte til mælkesektoren på basis af artikel 68, stk. 1, litra a) og b), i forordning (EF) nr. 73/2009. — Kode 922 henviser til støtte til oksekødssektoren på basis af artikel 68, stk. 1, litra a) og b), i forordning (EF) nr. 73/2009. — Kode 923 henviser til støtte til fåre- og gedekødssektoren på basis af artikel 68, stk. 1, litra a) og b), i forordning (EF) nr. 73/2009. — Kode 924 henviser til støtte til rissektoren på basis af artikel 68, stk. 1, litra a) og b), i forordning (EF) nr. 73/2009. — Kode 925 henviser til støtte til andre afgrøder på basis af artikel 68, stk. 1, litra a), i forordning (EF) nr. 73/2009. — Kode 926 henviser til støtte til andre dyr på basis af artikel 68, stk. 1, litra a), i forordning (EF) nr. 73/2009. — Kode 927 henviser til anden støtte på basis af artikel 68 i forordning (EF) nr. 73/2009, som ikke er indbefattet i kode 921 til 926 eller 928. — Kode 951 henviser til præmier for og tilskud til animalsk produktion, der ikke er indbefattet i koderne ovenfor. — Kode 952 henviser til præmier for og tilskud til afgrøder, der ikke er indbefattet i koderne ovenfor. — Kode 953 henviser til præmier for og tilskud til udvikling af landdistrikterne, der ikke er indbefattet i koderne ovenfor. — Kode 998 omfatter betalinger for ulykker og godtgørelser for tab af produktion eller produktionsmidler fra offentlige myndigheder. (For erstatning fra privat forsikring anvendes rubrik 181 i tabel K). — Kode 999 omfatter præmier og tilskud af usædvanlig karakter (f.eks. agromonetær udligning). I betragtning af deres usædvanlige karakter registreres disse betalinger ud fra de udbetalte beløb. — Kode 1052 og 2052 henviser til godtgørelser for ophør med mælkeproduktion. Årlige betalinger registreres under kode 1052, engangsudbetalinger under kode 2052. — Kode 950 kan anvendes for generelle tilskud, der ikke kan henføres til nogen aktivitet (= ikke under nogen af ovennævnte koder).« e) Nr. 115 affattes således: »115. Heraf: Det samlede beløb i rubrik 114 opdelt efter: 1) omkostningskategori (kode 59 til 82, 84, 85, 87 og 89 anvendes). 2) særlige koder, der er anført i følgende liste: — Kode 928 henviser til støtte på basis af artikel 68, stk. 1, litra d), i forordning (EF) nr. 73/2009.« f) Efter nr. 119 affattes andet afsnit i tabel »K. PRODUKTION (bortset fra husdyr)« således: »Der foretages særskilte angivelser, hvis den samme afgrøde dyrkes både med kunstig vanding og uden kunstig vanding.« g) Nr. 146 affattes således: »146. Brakjord: Omfatter al agerjord, som indgår i omdrift, som bearbejdes eller ikke bearbejdes, men hvorpå der ikke høstes i løbet af driftsåret. Endvidere inkluderes alle arealer af agerjord, der bevares i god landbrugs- og miljømæssig stand som fastsat i artikel 6 i Rådets forordning (EF) nr. 73/2009, men hvorpå der ikke høstes i løbet af driftsåret. Underrubrikker til rubrik 146 (»Brakjord«) 315. Brakjord uden tilskud 316. Brakjord med betaling af tilskud.« h) Nr. 158 affattes således: »158. Andre permanente beplantninger (vidjer, siv, bambus, pil, juletræer mv.).« i) I underafdelingen KOLONNER I TABEL K affattes teksten vedrørende kolonne 2 (afgrødetype) og kolonne 3 (manglende data) således: »Afgrødetype (kolonne 2) Der skelnes mellem følgende typer afgrøder og tilsvarende koder: Kode 0: Denne kode anvendes for animalske produkter, forarbejdede produkter, oplagrede produkter og biprodukter. A. Markafgrøder (herunder friske grøntsager, meloner og jordbær, der dyrkes som frilandskultur i vekseldrift med landbrugsafgrøder). Kode 1 : Ikke-kunstvandede hovedafgrøder Hovedafgrøderne omfatter: — monokulturer, dvs. afgrøder, der dyrkes som de eneste på et givet areal i det pågældende regnskabsår — blandingskulturer: afgrøder, der sås, passes og høstes samtidigt, og hvoraf det endelige produkt fremtræder som en blanding — blandt de afgrøder, der dyrkes efter hinanden i løbet af samme regnskabsår på et givet areal, den afgrøde, som lægger beslag på jorden i længst tid. Kode 2 : Ikke-kunstvandede mellemafgrøder Afgrøder, som i en vis periode dyrkes sammen på samme areal, og som normalt giver hver sin særskilte høst i løbet af regnskabsåret. Det samlede areal opdeles på de pågældende afgrøder i forhold til det areal, som hver af dem rent faktisk lægger beslag på. Kode 3 : Ikke-kunstvandede efterafgrøder Afgrøder, der dyrkes efter hinanden i samme regnskabsår på et givet areal, og som ikke betragtes som hovedafgrøder. Kode 6 : Kunstvandede hoved- eller mellemafgrøder Kode 7 : Kunstvandede efterafgrøder En afgrøde betragtes som kunstvandet, når vand normalt tilføres kunstigt. De to sidstnævnte afgrødetyper anføres, såfremt oplysningerne fremgår af bedriftens regnskaber. B. Gartneriafgrøder og blomsterprodukter dyrket på friland Kode 4 : Friske grøntsager, meloner og jordbær, der dyrkes som gartneriafgrøder på friland (se rubrik 137) og blomster og prydplanter dyrket på friland (se rubrik 140). C. Overdækkede afgrøder Kode 5 : Friske grøntsager, meloner og jordbær, overdækket (se rubrik 138), blomster og prydplanter (etårige eller flerårige), overdækket (se rubrik 141), permanente afgrøder, overdækket (se rubrik 156). Eventuelt også rubrikkerne 139, 143, 285 og 157. D. Energiafgrøder Kode 10 : Energiafgrøder Manglende data (kolonne 3) Kode 0 : Der angives kode 0, når ingen data mangler. Kode 1 : Kode 1 anføres, hvis arealet for en afgrøde ikke er angivet (jf. kolonne 4), f.eks. ved salg af afsættelige afgrøder, som er købt på roden, eller som stammer fra arealer, der forpagtes lejlighedsvis for et tidsrum på mindre end et år, og i tilfælde, hvor en produktion er opnået ved forarbejdning af opkøbte animalske eller vegetabilske produkter. Kode 2 : Gør salgsvilkårene det ikke muligt at angive den faktiske produktionsmængde (kolonne 5), anføres kode 2 i denne kolonne for afgrøder på kontrakt. Kode 3 : Gør salgsvilkårene det ikke muligt at angive den faktiske produktionsmængde, og er afgrøderne ikke på kontrakt, anføres kode 3. Kode 4 : Hvis areal og faktisk produktionsmængde ikke foreligger, anføres kode 4. Kode 5 : Hvis unge beplantninger endnu ikke giver nogen høst, anføres kode 5. Kode 6 : Hvis der ikke er høstet, fordi høsten har slået fejl på grund af f.eks. dårlige vejrforhold, anføres kode 6.« j) Tabel M. DIREKTE BETALINGER efter forordning (EF) nr. 1782/2003 affattes således: 600. Præmien for proteinafgrøder efter forordning (EF) nr. 73/2009 Præmie for proteinafgrøder skal også anføres i tabel J med kode 600. 670. Enkeltbetalingsordningen efter forordning (EF) nr. 73/2009 I kolonne 4 »Antal basisenheder for betalinger«: summen af rubrikkerne 671 og 672. I kolonne 5 »Støtte i alt«: summen af rubrik 671 til 674. Den samlede støtte under enkeltbetalingsordningen anføres også i tabel J med kode 670. Udspecificering af rubrik 670: Rubrik Antal basisenheder for betalinger Støtte i alt 671 Betalinger under enkeltbetalingsordningen undtagen betalinger under rubrik 672 og 674; inkl. betalinger til græsarealer/permanente græsarealer, hvis der ikke er foretaget nogen differentiering Obligatorisk Obligatorisk 672 Betalinger under enkeltbetalingsordningen til græsarealer/permanente græsarealer Valgfrit Valgfrit 674 Betalinger under enkeltbetalingsordningen baseret på særlige rettigheder Obligatorisk Obligatorisk 680. Den generelle arealbetalingsordning efter forordning (EF) nr. 73/2009 Den samlede støtte under enkeltbetalingsordningen anføres også i tabel J med kode 680. 700. Direkte betalinger for oksekød efter forordning (EF) nr. 73/2009 De samlede direkte betalinger for oksekød anføres også i tabel J med kode 700. Følgende tabel viser rubrikkerne for alle typer direkte betalinger for oksekød efter forordning (EF) nr. 73/2009: Rubrik Antal basisenheder for betalinger Støtte i alt 700 Samlede betalinger for oksekød (summen af rubrik 710, 730 og 740) — Obligatorisk 710 Særlig præmie (summen af rubrik 711 og 715) Obligatorisk Obligatorisk 711 Særlig præmie for tyre Obligatorisk Obligatorisk 715 Særlig præmie for stude Obligatorisk Obligatorisk 730 Ammekopræmie (summen af rubrik 731 og 735) — Obligatorisk 731 Ammekopræmie for ammekøer og kvier Obligatorisk Obligatorisk 735 Ammekopræmie: supplerende national ammekopræmie Obligatorisk Obligatorisk 740 Slagtepræmie (summen af rubrik 741 og 742) — Obligatorisk 741 Slagtepræmie: 1-7 måneder Valgfrit Obligatorisk 742 Slagtepræmie: 8 måneder eller mere Obligatorisk Obligatorisk KOLONNER I TABEL M Produkt eller produktkombination (kolonne 1) (Kolonne 2 og 3): »Fri«. Antal basisenheder for betalinger (kolonne 4). For rubrik 600 til 634 og 680 angives det areal i ar, som der skal udbetales støtte for til producenten. For rubrik 710 til 742 anføres antallet af dyr, der modtages betalinger for. For rubrik 670 til 672 anføres antallet af aktiverede rettigheder i ar. For rubrik 674 anføres antallet af særlige rettigheder. Støtte i alt (kolonne 5) Summen af den støtte, der er modtaget eller fastslået ret til i regnskabsåret. (Kolonne 6 til 10): »Fri«.«